Ukrainaning Roshen korporatsiyasi Rossiyaning Lipetsk viloyatida joylashgan qandolatchilik fabrikasini yopmoqda. Bu iqtisodiy va siyosiy sabablarga tufayli ro‘y berdi, deb xabar qildi RNS kompaniya bayonotiga asosan. «Roshen korporatsiyasi Lipetsk qandolatchilik fabrikasidagi ishlab chiqarish faoliyatini to‘xtatmoqda. Bunday qaror iqtisodiy va siyosiy sabablar tufayli qabul qilindi», - deyishgan kompaniyada. Shuningdek, ishlab chiqarish va infratuzilma obektlari faoliyatini butunlay to‘xtatish 2017 yilning apreliga mo‘ljallangani ma’lum bo‘ldi. Avvalroq Rossiya prezidenti Vladimir Putin Rossiya mulkka egalik qilish huquqini hurmat qilishga harakat qilayotganini va bu Ukraina prezidenti Pyotr Poroshenko egalik qiluvchi Roshen korporatsiyasining Lipetsk viloyatidagi fabrikasiga ham tegishli ekanini ma’lum qilgandi.